《江夜》
宋代·陈珏

篷窗凭望渺无涯，日暮孤舟泊浅沙。几处清猿哀落木，满天寒露湿蒹葭。

乡心恻恻天难晓，往事茫茫月欲斜。一自飘零江海上，不胜双鬓惜年华。

作者简介：陈珏，长乐（今属福建）人。宁宗嘉定十年（一二一七）特奏名（《宋会要辑稿》选举八之二五）。十四年，为建康府学教授。事见《景定建康志》卷二八，清乾隆《福建通志》卷三五。今录诗二首。